નૂડાને લઈને નાના ખેડૂતો જમીનવિહોણા અને કેટલાક લોકો ઘરવિહોણા થાય એમ છે. લોકોને જમીનવિહોણા અને ઘરવિહોણા કરી નૂડા થકી થનારો વિકાસ માન્ય નથી. અહીં ઉલ્લેખનીય છે કે એરૂ ગ્રામપંચાયતમાં પણ આ અંગેનો ઠરાવ કરાયો છે. આજે વાંધા રજૂ કરતી વેળા ગામના અગ્રણી ધર્મેશ પટેલ, સરપંચ શંકરભાઈ રાઠોડ, ડેપ્યુટી સરપંચ વગેરે સાથે અગ્રણી વિનોદ દેસાઈ (સીએ) પણ હાજર રહ્યા હતા. નૂડાની સામે આજે એરૂ ઉપરાંત વેજલપોરમાંથી પણ વાંધા રજૂ થયા હતા. શનિવારે ગણેશ સિસોદ્રા ગામમાંથી પણ વાંધા રજૂ થયા હતા. મળતી માહિતી મુજબ આવતીકાલે 1લી ઓગસ્ટના રોજ ખેડૂતો મોટા પ્રમાણમાં વાંધાઓ નૂડાને સુપરત કરનાર છે.